Zaburi 11
Kuom jatend wer. Zaburi mar Daudi.
1 Jehova Nyasaye ema ageno kuome.
Koro ere kaka duwachna ni:
“Ringi ka winyo nyaka ewi got mari.
2 Nikech joma timbegi richo osechako ywayo atungegi;
gisechano asernigi e tonde mag atungʼ,
mondo gichielgo
joma jo-adiera e chunygi.
3 Ka mise iketho,
to en angʼo ma joma kare ditim?”
4 Jehova Nyasaye ni e hekalu mare maler;
Jehova Nyasaye ni e kom duongʼ mare manie polo.
Orango timbe yawuot ji;
wengene nonogi matut.
5 Jehova Nyasaye nono joma kare,
to joma timbegi richo kod joma ohero mahundu,
to chunye ochayo.
6 Obiro chwero
mach maliel mager kod salfa kuom joma timbegi richo;
yamo maliet ha matwoyo gik moko, biro kudhogi.
7 Nikech Jehova Nyasaye en Ngʼama Kare,
kendo ohero adiera;
joma timbegi oriere biro neno wangʼe.